नाथूला दर्रा
चीनी सरकार रेलमार्ग को याडोंग तक लाना चाहती है जो नाथू ला से कुछ ही किलोमीटर (मील) की दूरी पर है। इसके अलावा, भारतीय सरकार दार्जिलिंग जिले में स्थित सेवोके नामक स्थान से सिक्किम कि राजधानी गान्तोक तक रेल मार्ग विस्तार बनाना चाहती है, गान्तोक की दूरी नाथू ला से है।
यमुनानगर
यमुनानगर हरियाणा राज्य का एक अति प्रसिद्ध जिला है जो हरियाणा के उत्तर पूर्व की ओर स्थित है। यह जिला शिवालिक पर्वतमाला की तलहटी में है। शहर से लगभग 30-40 किलोमीटर दूर शिवालिक पर्वत श्रेणियां आरंभ हो जाती हैं। यह जिला पर्यटन और प्राकृतिक सौंदर्य की दृष्टि से बेशुमार हैं । यहाँ पर वैदिक कालीन मंदिरों के साक्ष्य भी हैं यहीं पर सरस्वती नदी का उद्गम स्थल है जो शहर से लगभग 40 किलोमीटर दूर है । इसी के पास ही आदि बद्री नारायण नामक स्थान है जहां पर प्राचीन काल में भगवान ने तपस्या की थी। शिवालिक पर्वतमाला की ऊंची चोटी पर लगभग 2000 फीट की ऊंचाई पर माता मंत्रा देवी का मंदिर बना हुआ है। यहीं पर आदि केदार मंदिर हैं। यहां के चनेटी गांव में महात्मा बुद्ध का स्तूप बना हुआ है। खिजराबाद नामक कस्बे के पास ही पहाड़ की चोटी पर लाला वाले पीर की छोटी सी मजार है जहां पर मेला लगता है। यहां का सबसे बड़ा तीर्थ बिलासपुर के समीप कपाल मोचन है जहां पर गुरु पूर्णिमा के दिन भारी संख्या में श्रद्धालु आते हैं। हरनौल नामक गाँव के पास पंचतीर्थी धाम नामक प्राचीन तीर्थ है जहां पर पांडव आए थे ।इस जिले मे कालेश्वर महादेव, सतकुम्भा तीर्थ आदि स्थल है। सरस्वती नगर मुस्तफाबाद एक पुराना कस्बा है। जहां पर सरस्वती धाम है । यमुनानगर शहर में ही चिट्टा मंदिर, गुरुद्वारा थडा साहिब, संतपुरा गुरुद्वारा ,जंगला वाली माता जी का मंदिर प्रसिद्ध है। इसके साथ ही बिलासपुर के पास पंचमुखी हनुमान जी का मंदिर है जहां मंगलवार और शनिवार को दूर-दूर से लोग आते हैं। यमुनानगर की सीमा के पास ही माता बाला सुंदरी जी का पावन धाम है जो हिमाचल के त्रिलोकपुर गांव में है ।इस जिले की सीमा से लगभग 30-35 किलोमीटर दूर सिद्धपीठ शाकम्भरी देवी का मंदिर है जो सहारनपुर मे पड़ता है। पौंटा साहिब भी यहां से कुछ ही दूरी पर स्थित है। इस जिले में प्राचीन लौहगढ़ साहिब गुरुद्वारा भी स्थित है।इब जिले मे यमुना, पथराला, बोली नदी और सोम्ब नदी बहती है। हरियाणा राज्य का जिला यमुनानगर पर्यटन की दृष्टि से बहुत समृद्ध है यहाँ अनेकों छोटे बड़े पर्यटन स्थल है यह विविधताओं से भरा हुआ जिला है इस जिले के अंतर्गत मैदान, पहाड़, जंगल और नदी तट सभी आते हैं इसके कुछ पर्यटन स्थल इस प्रकार है (1) कपालमोचन कपालमोचन बिलासपुर कस्बे के पास एक प्रसिद्ध स्थान है जहाँ कार्तिक के महीने मे विशाल मेले का आयोजन होता है यह सिक्ख गुरुद्वारे के कारण प्रसिद्ध है